
                                                              Cod fiscal : 2483246
NR. 2032/28.09.2026
A N U N Ț
PRIMĂRIA COMUNEI NĂDRAG, județul TIMIS, cu sediul în COM.NĂDRAG, str Piața Parc, nr.13, jud. Timiș, În conformitate cu prevederile HG nr. 1336/2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice organizează concurs de recrutare pentru ocuparea următorului post contractual de execuție, vacant:
DENUMIREA POSTULUI:  CONSILIER ȘCOLAR  
NUMĂRUL POSTURILOR: 0,5 post vacant

NIVELUL POSTULUI: funcție de execuție

COMPARTIMENT: ASISTENȚĂ SOCIALĂ 
DURATA TIMPULUI DE LUCRU: 4 ore pe zi; 20 de ore pe săptămână

PERIOADA: pe perioada derulării proiectului ”Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, Cod SMIS 339395, cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027.”

 Condiţiile generale de participare sunt cele prevăzute de art. 15 la H.G. nr. 1336/28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

Pentru a ocupa un post contractual vacant, candidaţii trebuie să îndeplinească următoarele condiţii generale, conform art. 15 al Regulamentului-cadru aprobat prin Hotărârea Guvernului nr. 1336/28.10.2022:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului National de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului sunt:

   - Nivelul studiilor: -Studii de specialitate: studii superioare absolvite cu diplomă de licență cu specializarea în psihologie;

                                  - Studii de specialitate -master – în domeniilepedagogia învățământului primar și preșcolar, psihopedagogie specială, sociologie, asistență socială, precum și alte specializări, conform centralizatorului aprobat prin ordin al ministrului educației și cercetării pentru ocuparea posturilor/catedrelor de profesor mediator școlar, în vigoare în anul școlar al angajării

   -Disponibilitate pentru deplasări
   -Cunoștințe de operare/programare pe calculator (necesitate și nivel): Office, Excel,Word, Power Point - utilizator elementar
Abilități, calități și aptitudini necesare:
· competențe de comunicare scrisă și verbală, de relaționare
· moralitate, corectitudine, deschidere și flexibilitate în relațiile interumane;
· perseverență, consecvență, abilități pentru munca în condiții de stres, în situații de urgență sau neprevăzute;
· analiza problemelor specifice mediului școlar;
· atenție la detalii;
· atitudine pozitivă, motivatoare;
· competențe de integrare TIC în educație.
Limbi străine solicitate: constituie un avantaj cunoașterea limbii și a culturii comunității locale în care își desfășoară activitatea.
Pentru înscrierea la concurs candidații vor prezenta un dosar de concurs care va conține documentele   prevăzute la art. 35 din Regulamentul-cadru:

a) formularul de înscriere la concurs care conține și declarația de consimțământ privind prelucrarea datelor cu caracter personal; 

b) copia actului de identitate sau orice alt document care atestă identitatea, potrivit legii, după caz (semnată de candidat); 

c) copia certificatului de căsătorie sau a altui document prin care s-a realizat schimbarea de nume, după caz; 

d) copiile documentelor care atestă nivelul studiilor și ale altor acte care atestă efectuarea unor specializări; 

e) copiile documentelor care atestă îndeplinirea condițiilor specifice ale postului solicitate de autoritatea sau instituția publică, copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului; 

f) cazier judiciar sau o declarație pe propria răspundere că nu are antecedente penale (candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data primei probe a concursului); 

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății. 

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane; 

i) curriculum vitae, model comun european.

          Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

         Copiile de pe actele prevăzute la alin. (1) lit. b)-e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.

         Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.

        Dosarele de concurs se depun la secretariatul primăriei .
CALENDARUL DE DESFĂȘURARE A CONCURSULUI CE VA FI ORGANIZAT LA SEDIUL INSTITUȚIEI:

	Nr. crt.
	Activităţi
	Data și ora

	1.
	Publicarea anunțului 
	08.10.2026

	2.
	Depunerea dosarelor de participare la concurs la adresa: Primăria Comunei Nădrag, Piata parc,nr.13.
	Până la data de 23.10.2026, ora 15.00

	3.
	Selecţia dosarelor de către membrii comisiei de concurs
	                   26.10.2026, ora 12.00

	4.
	Afişarea rezultatelor selecţiei dosarelor
	26.10.2026, ora 14.00

	5.
	Depunerea contestaţiilor privind rezultatele selecţiei  dosarelor   
	                    26.10.2026ora 15.00 

	6.
	Afişarea rezultatului soluţionării contestaţiilor
	27.10.2026, ora 11.00

	7.
	Susţinerea probei scrise
	                    28.10.2026, ora 10.00

	8.
	Afişarea rezultatului probei scrise
	28.10.2026, ora 14.00

	9.
	Depunerea contestaţiilor privind rezultatele probei scrise 
	28.10.2026, ora 15.00

	10.
	Afişarea rezultatului soluţionării contestaţiilor
	28.10.2026, ora 16.00

	11.
	Susţinerea interviului
	29.10.2026, ora 10.00

	12.
	Comunicarea rezultatelor după susţinerea interviului
	29.10.2026, ora 14.00

	13.
	Depunerea contestaţiilor privind rezultatul interviului
	29.10.2026, ora 15.00

	14.
	Afişarea rezultatului soluţionării contestaţiilor
	29.10.2026, ora 16.00

	15.
	Afişarea rezultatului final al concursului
	30.10.2026, ora 14.00




BIBLIOGRAFIE
 Bibliografia și tematica, este umătoarea:

I. Legislație privind educația și consilierea școlară
1. Legea învățământului preuniversitar nr. 198/2023, cu modificările și completările ulterioare. 

2. Statutul elevului, aprobat prin ordinul ministrului educației în vigoare. 

3. Regulamentul-cadru de organizare și funcționare a unităților de învățământ preuniversitar, în forma în vigoare. 

4. Actele normative privind consilierea școlară, asistența psihopedagogică și orientarea școlară și profesională. 

5. Legislația privind protecția și promovarea drepturilor copilului. 

6. Legislația privind prevenirea și combaterea violenței și bullyingului în mediul școlar. 

7. Legislația privind incluziunea școlară și egalitatea de șanse.

8. OUG nr. 57/2019 privind Codul administrativ, cu modificările și completările ulterioare – în special prevederile referitoare la administrația publică locală, conduită și responsabilități.

9. Legea nr. 272/2004 privind protecția și promovarea drepturilor copilului, republicată, cu modificările și completările ulterioare. 

10. Legea nr. 544/2001 privind liberul acces la informațiile de interes public. 

11. Regulamentul (UE) 2016/679 – GDPR, în ceea ce privește prelucrarea datelor personale ale elevilor și familiilor.
TEMATICĂ

1. Legea învățământului preuniversitar nr. 198/2023, cu modificările și completările ulterioare
· principiile care guvernează învățământul preuniversitar; 

· drepturile și obligațiile beneficiarilor primari ai educației; 

· drepturile și obligațiile părinților/reprezentanților legali; 

· organizarea și funcționarea învățământului preuniversitar; 

· prevenirea abandonului școlar și sprijinirea participării școlare; 

· incluziunea și echitatea în educație; 

· consilierea și orientarea școlară și profesională; 

· prevenirea și combaterea violenței în mediul școlar; 

· responsabilitățile personalului implicat în activitățile educaționale și de consiliere. 

2. Statutul elevului, aprobat prin ordinul ministrului educației în vigoare
· drepturile elevilor; 

· îndatoririle elevilor; 

· interdicțiile aplicabile elevilor; 

· recompense și măsuri aplicabile în cazul abaterilor; 

· dreptul elevului la consiliere și orientare; 

· participarea elevilor la procesul educațional; 

· protecția elevilor împotriva discriminării, violenței și bullyingului. 

3. Regulamentul-cadru de organizare și funcționare a unităților de învățământ preuniversitar, în forma în vigoare
· organizarea și funcționarea unităților de învățământ; 

· atribuțiile și responsabilitățile personalului; 

· relațiile dintre unitatea de învățământ, elevi și părinți; 

· asigurarea unui climat educațional sigur și incluziv; 

· prevenirea și gestionarea situațiilor de violență; 

· activitățile de consiliere și sprijin educațional; 

· colaborarea cu instituțiile și serviciile publice. 

4. Actele normative privind consilierea școlară, asistența psihopedagogică și orientarea școlară și profesională
· scopul și obiectivele consilierii școlare; 

· atribuțiile consilierului școlar; 

· consilierea individuală și de grup; 

· identificarea nevoilor educaționale și socio-emoționale ale elevilor; 

· orientarea școlară și profesională; 

· prevenirea și reducerea absenteismului și abandonului școlar; 

· colaborarea cu elevii, părinții, cadrele didactice și instituțiile publice; 

· monitorizarea și evaluarea activităților de consiliere. 

5. Legislația privind protecția și promovarea drepturilor copilului
· principiile protecției drepturilor copilului; 

· dreptul copilului la educație; 

· dreptul copilului la protecție împotriva abuzului, neglijării și exploatării; 

· identificarea situațiilor de risc; 

· obligațiile persoanelor și instituțiilor în situațiile în care drepturile copilului sunt încălcate; 

· colaborarea cu serviciile publice de asistență socială și celelalte instituții competente; 

· interesul superior al copilului. 

6. Legislația privind prevenirea și combaterea violenței și bullyingului în mediul școlar
· formele violenței școlare; 

· definirea și caracteristicile bullyingului; 

· identificarea situațiilor de bullying; 

· prevenirea violenței și bullyingului; 

· intervenția în situații de violență; 

· măsuri de sprijin pentru victime; 

· măsuri de prevenire și intervenție în cazul comportamentelor agresive; 

· colaborarea dintre consilierul școlar, familie, școală și instituțiile competente. 

7. Legislația privind incluziunea școlară și egalitatea de șanse
· principiul egalității de șanse; 

· prevenirea și combaterea discriminării; 

· incluziunea copiilor și elevilor aflați în situații de vulnerabilitate; 

· accesul egal la educație; 

· măsuri de sprijin pentru elevii aflați în risc educațional; 

· prevenirea excluziunii sociale și educaționale; 

· promovarea diversității și a unui mediu educațional incluziv. 

8. O.U.G. nr. 57/2019 privind Codul administrativ, cu modificările și completările ulterioare
· principiile administrației publice; 

· autoritățile administrației publice locale; 

· atribuțiile autorităților administrației publice locale; 

· principiile care stau la baza conduitei profesionale; 

· drepturile și obligațiile personalului; 

· responsabilitatea în exercitarea atribuțiilor de serviciu; 

· conflictul de interese și incompatibilitățile; 

· respectarea interesului public. 

9. Legea nr. 272/2004 privind protecția și promovarea drepturilor copilului, republicată, cu modificările și completările ulterioare
· principiile generale privind protecția copilului; 

· interesul superior al copilului; 

· dreptul copilului la educație; 

· dreptul copilului la protecție; 

· protecția copilului împotriva abuzului, neglijării și exploatării; 

· identificarea și sesizarea situațiilor de risc; 

· obligațiile autorităților administrației publice locale; 

· serviciile destinate protecției copilului. 

10. Legea nr. 544/2001 privind liberul acces la informațiile de interes public
· principiile privind accesul la informațiile de interes public; 

· informațiile care pot fi solicitate; 

· obligațiile autorităților și instituțiilor publice; 

· procedura de solicitare și comunicare a informațiilor; 

· limitele accesului la informațiile de interes public; 

· protecția informațiilor cu caracter personal. 

11. Regulamentul (UE) 2016/679 – GDPR
· principiile prelucrării datelor cu caracter personal; 

· datele cu caracter personal ale elevilor și părinților; 

· condițiile privind prelucrarea datelor; 

· confidențialitatea informațiilor; 

· drepturile persoanelor vizate; 

· obligațiile operatorului și ale persoanelor care prelucrează date; 

· protecția datelor minorilor; 

· măsuri de securitate privind datele cu caracter personal; 

· situații în care informațiile privind elevii pot fi comunicate altor persoane sau instituții.



Informații suplimentare se pot obține la telefon: 0256/328304, la adresa de e-mail: nadrag@primarianadrag.ro, persoană de contact: WAGNER DAN-ANTONIU sau ANGHELONI PARASCHIVA 


   PRIMAR                                                                                                SECRETAR GENERAL


   ING. MUNTEAN LIVIU                                                                      WAGNER DAN-ANTONIU

